section_heading: Dizaj i razvoj
paragraph_text: Nakon dizajniranja P.7 i njegovog uspjeha, Puławski počinje izrađivati nove inačice s jačim motorima što je naposljetku dovelo do PZL P.11. Prvi P.11I prototip poletio je u kolovozu 1931., nakon što je njegov dizajner Puławski poginuo u zrakoplovnoj nesreći. Nakon toga uslijedile su dvije, blago izmijenjene inačice P.11/II i P.11/III. Prva ovakva inačica koju je naručilo Poljsko zrakoplovstvo nosila je naziv P.11a a proizvedena je u 50 komada. Pokretao ju je jedan Bristol Mercury IV S2 radijalni motor koji se proizvodio u Poljskoj pod licencijom. Posljednja inačica koja je izrađivana za Poljsku nosila je naziv P.11c, a imala je modificirani trup, spušteni motor što je omogućavalo pilotu bolju preglednost i izmijenjena krila. Proizvodnja je započela 1934. a ukupno je izrađeno 175 zrakoplova.